CELEX: E2010J0016
Language: et
Date: 2011-09-12 00:00:00
Title: Otsus, 12. september 2011 , kohtuasjas E-16/10 – Philip Morris Norway AS versus Norra riik, keda esindab tervishoiu- ja sotsiaalhoolekande ministeerium (Kaupade vaba liikumine – Tubakatoodete silmatorkava paigutamise keeld – EMP lepingu artiklid 11 ja 13 – Meetmed, mille mõju on samaväärne koguseliste piirangutega – Müügitingimused – Rahvatervishoid – Proportsionaalsus)

27.9.2012   
            
            
               ET
            
            
               Euroopa Liidu Teataja
            
            
               C 291/14
            
         OTSUS,
   12. september 2011,
   kohtuasjas E-16/10
   Philip Morris Norway AS versus Norra riik, keda esindab tervishoiu- ja sotsiaalhoolekande ministeerium
   (Kaupade vaba liikumine – Tubakatoodete silmatorkava paigutamise keeld – EMP lepingu artiklid 11 ja 13 – Meetmed, mille mõju on samaväärne koguseliste piirangutega – Müügitingimused – Rahvatervishoid – Proportsionaalsus)
   2012/C 291/05
   Kohtuasjas E-16/10: Philip Morris Norway AS vs. Norra riik, keda esindab tervishoiu- ja sotsiaalhoolekande ministeerium, on Oslo ringkonnakohus (Oslo tingrett) järelevalveameti ja kohtu asutamise kohta sõlmitud EFTA riikide lepingu artikli 34 alusel esitanud kohtule TAOTLUSE seoses Euroopa Majanduspiirkonna (EMP) lepingu artiklite 11 ja 13 tõlgendamisega, täpsemalt kas jaemüügikohtades tubakatoodete silmatorkavat paigutamist keelav eeskiri, nagu seda sätestab Norra õigus, kujutab endast keelatud piirangut vastavalt EMP lepingu artiklile 11, ja kui leitakse, et tegu on piiranguga, siis milliste kriteeriumite alusel tehakse kindlaks, kas nimetatud paigutamise keeld on EMP lepingu artikli 13 tähenduses proportsionaalne. Kohus, koosseisus esimees Carl Baudenbacher, ettekandev kohtunik Thorgeir Örlygsson ja kohtunik Per Christiansen, tegi 12. septembril 2011 otsuse, mille resolutiivosa on järgmine:
   
               1.
            
            
               EMP riigi siseriiklike õigusaktidega kehtestatud tubakatoodete silmatorkava paigutamise keeld, nagu käesolevas kohtuasjas käsitletav keeld, kujutab endast meedet, millel on EMP lepingu artikli 11 tähenduses koguselise piiranguga võrdne mõju impordile, juhul kui keeld mõjutab suuremal määral nende toodete turustamist, mida imporditakse teistest EMP riikidest, kui nende imporditud toodete turustamist, mida kuni viimase ajani toodeti Norras.
            
         
               2.
            
            
               Siseriikliku kohtu pädevuses on välja selgitada kõnealuste õigusaktide tegelik eesmärk ning otsustada, kas rahva tervist kaitsvat eesmärki vähendada tubaka tarbimist üldsuse hulgas on võimalik saavutada vähem piiravate meetmetega kui tubakatoodete silmatorkava paigutamise keeld.